open-index/open-wikipedia-markdown huggingface dataset:
গৌরীশঙ্কর ভট্টাচার্য

**গৌরীশঙ্কর ভট্টাচার্য**, তর্কবাগীশ (১৭৯৯ – ৫ ফেব্রুয়ারি ১৮৫৯) ঊনবিংশ শতকের একজন সাংবাদিক, সম্পাদক এবং লেখক ছিলেন।  তিনি ১৮৩৬ খ্রিষ্টাব্দে ভারতের প্রথম রাজনৈতিক সংগঠন বঙ্গভাষা প্রকাশিকা সভার অন্যতম প্রতিষ্ঠাতা ছিলেন এবং তিনি এর প্রথম সভাপতি হিসেবে দায়িত্ব পালন করেন।

## প্রাথমিক পরিচয়
গৌরীশঙ্কর ভট্টাচার্য ১৭৯৯ সালে বৃহত্তর সিলেটের মৌলভীবাজার জেলার ইটার পাঁচগাঁও গ্রামে জন্মগ্রহণ করেন। 
তার পিতার নাম জগন্নাথ ভট্টাচার্য। তার খর্ব আকৃতির জন্য তিনি *গুড়গুড়ে ভট্‌চাজ* নামে পরিচিত ছিলেন।  ছোটবেলায় বাপ মা মারা যাওয়ার পর তিনি নৈহাটিতে নীলমণি ন্যায়পঞ্চাননের চতুষ্পাঠীতে শিক্ষালাভ করেছিলেন। তার সংস্কৃতে পাণ্ডিত্যের জন্য খ্যাতি ছিল।
## কর্মজীবন
কলকাতায় আসার পর তাড়াতাড়ি সাংবাদিক হিসাবে প্রতিষ্ঠা পান। ইয়ং বেঙ্গলের মুখপত্র জ্ঞানান্বেষণ পত্রিকার কার্যত সম্পাদক, সম্বাদ ভাস্কর এবং সম্বাদ রসরাজ পত্রিকার পরিচালক ও হিন্দুরত্ন কমলাকর পত্রিকার সম্পাদক ছিলেন। তিনি সম্বাদ রসরাজ পত্রিকা দ্বারা ঈশ্বরচন্দ্র গুপ্তের পাষণ্ড পীড়ন পত্রিকার সঙ্গে তর্কযুদ্ধে নামতেন। এই সমস্ত পত্রিকা সম্পাদনা করে তিনি অসাধারণ খ্যাতি অর্জন করেছিলেন। কিন্তু অশ্লীল রচনা এবং ব্যক্তিগত আক্রমণাত্ম নিবন্ধ প্রকাশের জন্য তার অর্থদণ্ড ও একাধিকবার কারাবাসও ঘটেছিল। তিনি রাজা রামমোহন রায়ের ব্রাহ্মসভা ছেড়ে রাধাকান্ত দেবের ধর্মসভায় যোগ দিলেও রক্ষণশীল ছিলেন না। 

গৌরীশঙ্কর ভট্টাচার্য তীব্র শ্লেষাত্মক (কখনো কখনো অশ্লীল) রসরচনার মাধ্যমে স্বজাতীয় ইংরেজ নকলনবিস এবং বিদেশী দুর্নীতিপরায়ন শাসকদের আক্রমণ করতেন। তিনি সতীদাহ প্রথার বিরুদ্ধে এবং বিধবা-বিবাহের পক্ষে লেখালেখি করেছিলেন। তৎকালীন সময়ের আলোড়ন সৃষ্টিকারী ঘটনা *দক্ষিণারঞ্জন মুখোপাধ্যায়* ও বর্ধমানের বিধবা রাণী *বসন্তকুমারীর* রেজিস্ট্রি বিবাহে সাক্ষী ছিলেন। 

## রচনাবলি
তার রচিত ও সম্পাদিত বইয়ের মধ্যে উল্লেখযোগ্য - 
*ভগবদ্‌গীতা 
*জ্ঞানপ্রদীপ 
*ভূগোলসার
*নীতিরত্ন
*কাশীরাম দাসের মহাভারত প্রভৃতি।

## তথ্যসূত্র


সংযোগ শিরোনাম

বিষয়শ্রেণী:বাংলার নবজাগরণ
বিষয়শ্রেণী:বাঙালি প্রবন্ধকার
বিষয়শ্রেণী:বাঙালি সম্পাদক
বিষয়শ্রেণী:বাঙালি সাংবাদিক
বিষয়শ্রেণী:সিলেটের ব্যক্তি
বিষয়শ্রেণী:১৭৯৯-এ জন্ম
বিষয়শ্রেণী:১৮৫৯-এ মৃত্যু
জেফ্রি চসার

**জেফ্রি চসার** () (আনু. ১৩৪৩ – ২৫শে অক্টোবর ১৪০০]) একজন ইংরেজ লেখক, কবি, দার্শনিক, আমলা, রাজউপদেষ্টা ও কূটনীতিক ছিলেন। তিনি অনেক গ্রন্থ লিখেছেন। তবে অসমাপ্ত বর্ণনামূলক গল্পসমগ্র *[[দ্য ক্যান্টারবেরি টেল্‌স]]*-এর জন্যই তিনি সবচেয়ে বেশি স্মরণীয় হয়ে আছেন। চসারকে কেউ কেউ "ইংরেজি সাহিত্যের জনক" বলে অভিহিত করেছেন। তিনিই প্রথম ইংরেজ লেখক যিনি সমসাময়িক মর্যাদাসম্পন্ন ফরাসি বা লাতিন ভাষায় নয়, বরং ইংল্যান্ডের লোকমুখের কথ্য মধ্য ইংরেজি ভাষায় শিল্পগুণসম্পন্ন সাহিত্য রচনা করেন। তিনি ওয়েস্টমিন্‌স্টার অ্যাবিতে সমাহিত প্রথম লেখক।

## তথ্যসূত্র

## বহিঃসংযোগ

*অনলাইনে চসারের রচনাবলি
*
*
*
*

বিষয়শ্রেণী:১৩৪৩-এ জন্ম
বিষয়শ্রেণী:১৪০০-এ মৃত্যু
বিষয়শ্রেণী:১৪শ শতাব্দীর ইংরেজ কবি
বিষয়শ্রেণী:১৪শ শতাব্দীর ইংরেজ লেখক
বিষয়শ্রেণী:ইংরেজ অনুবাদক
বিষয়শ্রেণী:ইংরেজ ক্যাথলিক কবি
বিষয়শ্রেণী:ওয়েস্টমিন্‌স্টার অ্যাবিতে সমাহিত
বিষয়শ্রেণী:মধ্যযুগীয় অনুবাদক
বিষয়শ্রেণী:মধ্যযুগীয় লেখক
বিষয়শ্রেণী:লন্ডনের লেখক
বিষয়শ্রেণী:মধ্যযুগীয় ইংরেজ লেখক
বিষয়শ্রেণী:ওয়েস্টমিনস্টার অ্যাবিতে সমাধিস্থ
বিষয়শ্রেণী:১৪শ শতাব্দীর অনুবাদক
বিষয়শ্রেণী:লন্ডনের কবি
প্রাচীন ইংরেজি ভাষা

thumb|

**প্রাচীন ইংরেজি ভাষা** (Old English; Anglo-Saxon  বা *Englisc* নামেও পরিচিত) ইংরেজি ভাষার একটি প্রাচীন রূপ। এটি ৫ম শতকের মধ্যভাগ থেকে ১২শ শতকের মধ্যভাগ পর্যন্ত বর্তমান ইংল্যান্ডে ও স্কটল্যান্ডের দক্ষিণভাগে প্রচলিত ছিল। ভাষাটির যেসব লিখিত নিদর্শন টিকে আছে, সেটি মূলত এটির সাহিত্যিক রূপ। এটি একটি পশ্চিম জার্মানীয় ভাষা। প্রাচীন ফ্রিজীয় ভাষার সাথে ভাষাটির মিল আছে। এছাড়াও উত্তর জার্মানীয় প্রাাচীন নর্স ভাষা এটিকে গভীরভাবে প্রভাবিত করেছে।

## তথ্যসূত্র

বিষয়শ্রেণী:ইংরেজি ভাষা
বিষয়শ্রেণী:ইংরেজি ভাষাসমূহ
বিষয়শ্রেণী:মধ্যযুগীয় ভাষা
প্রাচীন নর্স ভাষা

thumb|
thumb|

**প্রাচীন নর্স** () একটি প্রাচীন উত্তর জার্মানীয় ভাষা। এটি ভাইকিং যুগে স্ক্যান্ডিনেভিয়া এবং এর অধিবাসীদের বৈদেশিক বসতিগুলিতে আনুমানিক ১৩০০ খ্রিষ্টাব্দ পর্যন্ত প্রচলিত ছিল।

ধারণা করা হয় ভাষাটি প্রাচীনতর প্রত্ন-নর্স ভাষা থেকে ৮ম শতকে উৎপত্তি লাভ করে এবং ভাইকিং যুগের পরে বিভিন্ন আধুনিক উত্তর জার্মানীয় ভাষার জন্ম দেয়। এগুলির মধ্যে আছে আইসল্যান্ডীয় ভাষা, সুয়েডীয় ভাষা, নরওয়েজীয় ভাষা, ডেনীয় ভাষা এবং ফারোয়েজীয় ভাষা।

আধুনিক আইসল্যান্ডীয় ভাষা প্রাচীন নর্স ভাষার বৈশিষ্ট্য সবচেয়ে বেশি ধরে রেখেছে।

বিষয়শ্রেণী:উত্তর জার্মানীয় ভাষা
বিষয়শ্রেণী:ভাইকিং যুগ
বিষয়শ্রেণী:মধ্যযুগীয় ভাষা
ইংলিশ চ্যানেল

থাম্ব|400px|ডান|ইংলিশ চ্যানেলের উপগ্রহ চিত্র
**ইংলিশ চ্যানেল** () পশ্চিম ইউরোপের একটি সংকীর্ণ সাগর যা দক্ষিণে ইউরোপ মহাদেশের মূল ভূখণ্ডস্থিত রাষ্ট্র ফ্রান্স এবং উত্তরে গ্রেট ব্রিটেন দ্বীপকে পৃথক করেছে এবং উত্তর সাগরকে আটলান্টিক মহাসাগরের সঙ্গে যুক্ত করেছে। ফরাসি ভাষায় এটি "লা মঁশ" (La Manche অর্থাৎ "কোটের হাতা") নামে পরিচিত। এর দৈর্ঘ্য প্রায় ৫৬২ কিলোমিটার এবং এর প্রস্থ অবস্থানভেদে সর্বোচ্চ ২৪০ কিলোমিটার থেকে সর্বনিম্ন ৩৪ কিলোমিটার (ডোভারের প্রণালীতে) হতে পারে। এটি ইউরোপীয় মহীসোপানের কাছাকাছি অবস্থিত অগভীর সাগরগুলির মধ্যে ক্ষুদ্রতম; এর আয়তন প্রায় ৭৫ হাজার বর্গকিলোমিটার। পূর্বদিকে এর বিস্তার কমে মাত্র ৩৪ কিলোমিটার হয়ে যায় এবং সেখানে এটি ডোভার প্রণালীর মাধ্যমে উত্তর সাগরের সাথে সংযুক্ত। ইংলিশ চ্যানেলের প্রধান দ্বীপগুলির মধ্যে আছে আইল অভ ওয়াইট এবং চ্যানেল দ্বীপপুঞ্জ। প্রধান বন্দরগুলির মধ্যে আছে ফ্রান্সের শেরবুর্গ ও ল্য আভ্র্‌, এবং গ্রেট ব্রিটেনের সাদাম্পটন। ছোট বন্দরগুলির মধ্যে আছে গ্রেট ব্রিটেনের ডোভার, প্লিমাথ ও পোর্ট্‌স্‌মাথ এবং ফ্রান্সের কালে, দাঁকের্ক, বুলোঞ-সুর-মের ও দিয়েপ। এই সব বন্দরগুলির মধ্যেই নিয়মিত ফেরি সংযোগ আছে। রেল ফেরিগুলি কোন বিরতি ছাড়াই লন্ডন ও প্যারিসের মধ্যে যাত্রী পরিবহন করে। ডোভার ও কালে শহরের মধ্যে ইংলিশ চ্যানেলের উপর দিয়ে আধা ঘণ্টার হোভারক্রাফট পরিবহনের ব্যবস্থা আছে। ১৮০২ সালে ইংলিশ চ্যানেলের তল দিয়ে সুড়ঙ্গ খুঁড়ে ব্রিটেন ও ফ্রান্সের মধ্যে যোগাযোগ স্থাপনের কথা হয়েছিল। শেষ পর্যন্ত ১৯৮০-র দশকের মাঝামাঝিতে এসে এটির খননকাজ শুরু হয়। ১৯৯৪ সালে কাজটি সমাপ্ত হয় এবং জনসাধারণের জন্য উন্মুক্ত করে দেওয়া হয়। এই সুড়ঙ্গ দিয়ে যাত্রী, গাড়ি ও ট্রাক পরিবহন সম্ভব। ইংলিশ চ্যানেলে মাছ ধরা কমে গেছে; কেবল উত্তর-পশ্চিম ফ্রান্সের ব্র‌্যতাইন এলাকার কাছাকাছি মাছ ধরা প্রচলিত। এছাড়াও সেখানে রঁস নদীর মোহনায় চ্যানেলের শক্তিশালী জোয়ার কাজে লাগিয়ে বিদ্যুৎ উৎপাদন করা হয়। ইংলিশ চ্যানেলের তীরে, ফ্রান্স ও ব্রিটেন উভয় দেশেই অনেক সমুদ্রতীরবর্তী অবকাশ কেন্দ্র আছে।

## তথ্যসূত্র


বিষয়শ্রেণী:আটলান্টিক মহাসাগরের প্রান্তীয় সাগর
বিষয়শ্রেণী:ইউরোপীয় সাগর
বিষয়শ্রেণী:আটলান্টিক মহাসাগরের প্রান্তিক সাগর
বিষয়শ্রেণী:ইউরোপের প্রণালি
পানামা উপসাগর

thumb|300px|পানামা উপসাগর, একাধিক ক্ষুদ্রতর উপসাগরসহ
**পানামা উপসাগর** (স্পেনীয় ভাষায়: Golfo de Panamá *গোল্‌ফ়ো দ়ে পানামা*) পানামার দক্ষিণ উপকূলের কাছে প্রশান্ত মহাসাগরের একটি উপসাগর। এর সর্বোচ্চ প্রস্থ ২৫০ কিলোমিটার, সর্বোচ্চ গভীরতা ২২০ মিটার এবং পৃষ্ঠদেশের ক্ষেত্রফল ২,৪০০ বর্গকিলোমিটার।  পানামা খাল উপসাগরটিকে ক্যারিবীয় সাগর, এবং একই সাথে আটলান্টিক মহাসাগরের সাথে যুক্ত করেছে। পানামা সিটি উপসাগরের তীরের প্রধান শহর।

উপসাগরটির ভেতরে আরও কয়েকটি ক্ষুদ্রতর উপসাগর আছে---উত্তরে পানামা বে, পশ্চিমে পারিতা উপসাগর এবং পূর্বে সান মিগেল উপসাগর। পানামা উপসাগরে কিছু দ্বীপও আছে। উপসাগরটির পূর্বদিকে ২০০টি দ্বীপ নিয়ে গঠিত পার্ল দ্বীপপুঞ্জ অবস্থিত। পানামার বৃহত্তম নদী তুইরা দক্ষিণে প্রবাহিত হয়ে পানামা উপসাগরে অবস্থিত সান মিগেল উপসাগরে পড়েছে।

## তথ্যসূত্র


বিষয়শ্রেণী:প্রশান্ত মহাসাগরের ভূবেষ্টিত উপসাগর
বিষয়শ্রেণী:পানামার ভূমিরূপ
বিষয়শ্রেণী:উপসাগর
বথনিয়া উপসাগর

thumb|বাল্টিক সাগরের মানচিত্র; উপরে ডানে বথনিয়া উপসাগর দেখা যাচ্ছে
**বথনিয়া উপসাগর** (; ) বাল্টিক সাগরের উত্তরতম বাহু। এটি ফিনল্যান্ডের পশ্চিম উপকূল এবং সুইডেনের পূর্ব উপকূলের মধ্যবর্তী স্থানে অবস্থিত। উপসাগরটির দক্ষিণ অংশে অলান্দ দ্বীপপুঞ্জ অবস্থিত। উপসাগরটি ৭২৫ কিমি দীর্ঘ, ৮০-২৪০ কিমি প্রশস্ত এবং এর গড় গভীরতা ৬০ মিটার (সর্বোচ্চ গভীরতা ২৯৫ মিটার)। এর পৃষ্ঠদেশের ক্ষেত্রফল ১১৭,০০০ বর্গকিমি।

## তথ্যসূত্র

বিষয়শ্রেণী:আটলান্টিক মহাসাগরের ভূবেষ্টিত উপসাগর
বিষয়শ্রেণী:বাল্টিক সাগর
নিরঞ্জনপ্রসাদ চক্রবর্তী

**নিরঞ্জনপ্রসাদ চক্রবর্তী** (ইংরেজি: Niranjan Prasad Chakraborti) একজন বাঙালি লিপিতত্ত্ববিশারদ। তিনি আর্কিওলজিক্যাল সার্ভে অফ ইন্ডিয়ার ডিরেক্টর জেনারেল - এর দায়িত্ব পালন করেছিলেন। তিনি কলিকাতা বিশ্ববিদ্যালয়ের সংস্কৃত বিভাগে অধ্যাপনা করেছেন।

তিনি বহু অপ্রকাশিত দলিলের এবং মূল্যবান প্রাচীন বৌদ্ধ শাস্ত্র গ্রন্থের ও প্রত্নলিপির পাঠোদ্ধার ও সম্পাদনা করে প্রকাশ করেছেন। তিনি খরোষ্ঠী লিপির পাঠে দক্ষ ছিলেন।

## তথ্যসূত্র


বিষয়শ্রেণী:বাঙালি পুরাতত্ত্ববিদ
বিষয়শ্রেণী:নদিয়া জেলার ব্যক্তি
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:বাঙালি গবেষক
বিষয়শ্রেণী:১৮৯৩-এ জন্ম
বিষয়শ্রেণী:১৯৫৬-এ মৃত্যু
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:পশ্চিমবঙ্গের বিজ্ঞানী
বিষয়শ্রেণী:ভারতীয় ইতিহাসবিদ
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি হিন্দু
বিষয়শ্রেণী:বাঙালি ইতিহাসবিদ
বিষয়শ্রেণী:২০শ শতাব্দীর ভারতীয় প্রত্নতত্ত্ববিদ
নির্মলজীবন ঘোষ

**নির্মলজীবন ঘোষ** (৫ জানুয়ারি ১৯১৬ - ২৬ অক্টোবর ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম সংগ্রামী ও শহীদ।

## জন্ম শিক্ষাজীবন
নির্মলজীবন হুগলির ধামসিন এর বাসিন্দা ছিলেন। তার পিতার নাম যামিনীজীবন ঘোষ। মেদিনীপুর কলেজের আই.এ. ক্লাসের ছাত্র থাকা অবস্থায় তিনি গোপন বিপ্লবী বেঙ্গল ভলান্টিয়ার্স দলে যোগ দেন। অবিভক্ত মেদিনীপুর জেলার অত্যাচারী জেলাশাসক বার্জকে গুলি করার ব্যাপারে জড়িত ছিলেন। এই ষড়যন্ত্র ও হত্যার অভিযোগে বিচারে তার প্রাণদণ্ড হয়। মেদিনীপুর সেন্ট্রাল জেলে তিনি ফাঁসিতে মৃত্যুবরণ করেন।

## বার্জ হত্যাকাণ্ড
১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন অনাথবন্ধু পাঁজা ও মৃগেন্দ্রনাথ দত্ত। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তারা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল সিং, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়। নির্মলজীবনের ভাই নবজীবন ঘোষও জেলের ভেতর পুলিশি অত্যাচারে প্রাণ দেন।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:হুগলি জেলার ব্যক্তি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:মৃত্যুদণ্ড কার্যকর হওয়া ভারতীয় বিপ্লবী
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
বিষয়শ্রেণী:অনুশীলন সমিতি
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ভারতীয় জাতীয়তাবাদ
বিষয়শ্রেণী:খুনের দায়ে দোষী সাব্যস্ত ভারতীয়
বিষয়শ্রেণী:২০শ শতাব্দীতে ব্রিটিশ ভারত দ্বারা মৃত্যুদণ্ডপ্রাপ্ত
আবখাজ ভাষা

থাম্ব|আবখাজ ভাষার অঞ্চল
**আবখাজ ভাষা** () একটি উত্তর-পশ্চিম ককেশীয় ভাষা। এটি মূলত আবখাজিয়া  এবং তুরস্কে প্রচলিত। এটি আবখাজিয়া প্রজাতন্ত্রের সরকারি ভাষা; এখানে প্রায় ১ লক্ষ লোক এই ভাষায় কথা বলেন। এটি জর্জিয়ার দ্বিতীয় সরকারি ভাষা। এছাড়াও তুরস্ক, আদজারা, সিরিয়া, জর্দান এবং বিভিন্ন পশ্চিমা দেশে বসবাসরত লক্ষাধিক আবখাজীয় প্রবাসী এই ভাষায় কথা বলেন। ভাষাটি সিরিলীয় লিপিতে লেখা হয়।

## আরও দেখুন
* উত্তর-পশ্চিম ককেসীয় ভাষাসমূহ

## তথ্যসূত্র

## বহিঃসংযোগ
* আবখাজ ভাষার উপর এথনোলগ রিপোর্ট

বিষয়শ্রেণী:উত্তর-পশ্চিম ককেশীয় ভাষা
বিষয়শ্রেণী:জর্জিয়ার ভাষা
বিষয়শ্রেণী:তুরস্কের ভাষা
বিষয়শ্রেণী:আবখাজিয়ার ভাষা
বিষয়শ্রেণী:১৯শ শতাব্দী থেকে প্রত্যয়িত ভাষা
বিষয়শ্রেণী:সংযোগাত্মক ভাষা
বিষয়শ্রেণী:রাশিয়ার ভাষা
দ্য মিস্ট

:*একই নামের চলচ্চিত্রের জন্য দেখুন: "[[দ্য মিস্ট (চলচ্চিত্র)]]"*
**দ্য মিস্ট** (ইংরেজি ভাষায়: The Mist) মার্কিন ঔপন্যাসিক এবং ছোট গল্পকার স্টিফেন কিং রচিত একটি ছোট আকারের উপন্যাস তথা নভেলা। ১৯৮০ সালে কার্বি ম্যাককলি কর্তৃক প্রকাশিত "ডার্ক ফোর্সেস" নামক সংকলনে এটি প্রথম প্রকাশিত হয়েছিল। সেই সংকলনের শেষ এবং সর্ববৃহৎ গল্প ছিল এটি। আমেরিকার মেইন অঙ্গরাজ্যের "ব্রিজটন" নামক ছোট্ট শহর একটি ঝড়ের পর হঠাৎ কুয়াশায় ছেয়ে যায়। সেখানে আধিপত্য বিস্তার করে অদ্ভুত সব জন্তু। এ নিয়েই কাহিনী আবর্তিত হয়েছে। ২০০৭ সালে এই গল্পের উপর ভিত্তি করে একটি চলচ্চিত্র নির্মিত হয়েছে যার নাম একই।

বিষয়শ্রেণী:১৯৮০-এর ছোটগল্প
বিষয়শ্রেণী:স্টিফেন কিং রচিত ছোট গল্প
বিষয়শ্রেণী:চলচ্চিত্রে অভিযোজিত মার্কিন উপন্যাস
দ্য মিস্ট (চলচ্চিত্র)

**দ্য মিস্ট** (ইংরেজি ভাষায়: The Mist) ২০০৭ সালে প্রকাশিত একটি মার্কিন ভৌতিক চলচ্চিত্র। ১৯৮০ সালে প্রকাশিত দ্য মিস্ট গল্প অবলম্বনে এর চিত্রনাট্য রচিত হয়েছে। গল্পটি লিখেছিলেন স্টিফেন কিং। আর চিত্রনাট্য রচনা এবং পরিচালনা করেছেন ফ্র্যাংক ড্যারাবন্ট। এর আগে স্টিফেন কিংয়ের অন্য একটি গল্প অবলম্বনে তিনি দ্য গ্রিন মাইল চলচ্চিত্রটি পরিচালনা করেছিলেন।

## তথ্যসূত্র

## বহিঃসংযোগ

* Official site and trailers 
* The Mist Exclusive Media-player
* 
* 
* 
* 
* 
* Cinemetrical data

বিষয়শ্রেণী:২০০৭-এর চলচ্চিত্র
বিষয়শ্রেণী:২০০০-এর দশকের লোমহর্ষক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন লোমহর্ষক চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:স্টিফেন কিংয়ের রচনা অবলম্বনে চলচ্চিত্র
বিষয়শ্রেণী:এমজিএম-এর চলচ্চিত্র
বিষয়শ্রেণী:ফ্র্যাংক ড্যারাবন্ট পরিচালিত চলচ্চিত্র
বিষয়শ্রেণী:২০০০-এর দশকের বিপর্যয় চলচ্চিত্র
বিষয়শ্রেণী:মার্কিন দুর্যোগ চলচ্চিত্র
বিষয়শ্রেণী:মার্কিন লোমহর্ষক রোমাঞ্চকর চলচ্চিত্র
বিষয়শ্রেণী:মেট্রো-গোল্ডউইন-মেয়ারের চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিন্দুসার

**বিন্দুসার** () বা **সিংহসেন** () (খ্রিস্টপূর্ব ৩২০ - খ্রিস্টপূর্ব ২৭২) দ্বিতীয় মৌর্য্য সম্রাট ছিলেন, যিনি চন্দ্রগুপ্ত মৌর্য্যের পর ২৯৮ খ্রিস্টপূর্বাব্দে সিংহাসন লাভ করেন। তিনি যিনি গ্রিকদের নিকট *আমিত্রোখাতেস* বা *আল্লিত্রোখাদেস* নামে পরিচিত ছিলেন, যা সংস্কৃত শব্দ *অমিত্রঘাত* () বা *শত্রু বিনাশকারী* থেকে উদ্ভূত হয়েছে।

## জন্ম
বিন্দুসার প্রথম মৌর্য্য সম্রাট চন্দ্রগুপ্ত মৌর্য্য ও তাঁর পত্নী দুর্ধরার সন্তান ছিলেন। জন্মের সময় তার নাম রাখা হয় সিংহসেন।  জৈন প্রবাদানুসারে, চন্দ্রগুপ্ত মৌর্য্যের উপদেষ্টা চাণক্য শত্রু দ্বারা বিষপ্রয়োগে হত্যা করার চেষ্টার বিরুদ্ধে শারীরিক প্রতিষেধক তৈরী করার উদ্দেশ্যে প্রতিদিন চন্দ্রগুপ্ত মৌর্য্যকে তাঁর অজান্তে অল্প মাত্রায় বিষ পান করাতেন। একদিন চন্দ্রগুপ্ত মৌর্য্য তার বিষযুক্ত খাবার অন্তঃসত্ত্বা দুর্ধরার সঙ্গে ভাগ করে খেলে, দুর্ধরার মৃত্যু হয়। তাঁর সন্তানকে বাঁচাতে চাণক্য সদ্যমৃত দুর্ধরার পেট কেটে তাকে বের করে আনেন।

## সাম্রাজ্যলাভ
২৯৮ খ্রিস্টপূর্বাব্দে মাত্র বাইশ বছর বয়সে পিতৃসূত্রে বিন্দুসার এক বিশাল সাম্রাজ্যের অধিকারী হন। এই সাম্রাজ্যকে তিনি দক্ষিণ দিকে আরো প্রসারিত করেন এবং কলিঙ্গ, চের, পাণ্ড্য ও চোল রাজ্য ব্যতিরেকে সমগ্র দক্ষিণ ভারত ছাড়াও উত্তর ভারতের সমগ্র অংশ তাঁর করায়ত্ত হয়। তাঁর রাজত্বকালে তক্ষশীলার অধিবাসীরা দুইবার বিদ্রোহ করেন কিন্তু বিন্দুসারের পক্ষে তা দমন করা সম্ভব হয়নি।

## ধর্ম
বৌদ্ধ গ্রন্থানুসারে, বিন্দুসার ব্রাহ্মণ্য ধর্ম মত বিশ্বাস করতেন। তাঁর আধ্যাত্মিক শিক্ষক পিঙ্গলবস্ত বা জনাসন একজন ব্রাহ্মণ শৈব ছিলেন। বিন্দুসারের পত্নী সুভদ্রাঙ্গীও শৈব ধর্মমতে বিশ্বাসী ছিলেন। বিন্দুসার বেশ কিছু ব্রাহ্মণভট্টো বা ব্রাহ্মণ মঠেও দান ধ্যান করেন।

## জনপ্রিয় মাধ্যমে
* ২০০১ খ্রিষ্টাব্দে নির্মিত অশোকা নামক হিন্দি চলচ্চিত্র গার্সন ডা কুনহা বিন্দুসারের চরিত্রে অভিনয় করেন।
* ২০১৫ খ্রিষ্টাব্দে নির্মিত চক্রবর্তী অশোক সম্রাট নামক হিন্দি টেলিভিশন ধারাবাহিকে সমীর ধর্মাধিকারী বিন্দুসারের চরিত্রে অভিনয় করেন।

## তথ্যসূত্র

 

বিষয়শ্রেণী:মৌর্য সম্রাট
বিষয়শ্রেণী:খ্রিস্টপূর্ব ৩২০-এ জন্ম
বিষয়শ্রেণী:খ্রিস্টপূর্ব ২৭২-এ মৃত্যু
বিষয়শ্রেণী:খ্রিস্টপূর্ব ৩য় শতাব্দীর ভারতীয় রাজশাসক
শঙ্কর ভট্টাচার্য

**শঙ্কর ভট্টাচার্য** (জন্ম: ১৫ জানুয়ারি ১৯৩৪ - মৃত্যু: ২৭ জুন ২০০০) (ইংরেজি: Shankar Bhattacharya) একজন বাঙালি ভারতীয় চলচ্চিত্র পরিচালক এবং সাহিত্যিক ।

## জন্ম ও কর্মজীবন

## প্রথম জীবন
শঙ্কর ভট্টাচার্য মেদিনীপুরের গড়বেতার ফুলমণিপুরের আদি বাসিন্দা ছিলেন । তার বাবার নাম অনুকূলচন্দ্র ভট্টাচার্য এবং মা সিন্ধুবালা । ছোটোবেলায় বাবা মা মারা যাবার পর তিনি মেদিনীপুরে মামাবাড়িতে বড় হয়েছিলেন । তিনি পড়াশোনা করেছিলেন দিদির শ্বশুরবাড়ি বাঁকুড়া জেলার বিষ্ণুপুরে । বিষ্ণুপুর উচ্চবিদ্যালয় থেকে ম্যাট্রিক পাস করে তিনি কলেজে ভর্তি হয়েছিলেন । সেই সময়েই অর্থাভাবে ডাক বিভাগে চাকরি গ্রহণ করেন । এরপর কিছুদিন বর্ধমানে স্বাস্থ্য বিভাগেও কাজ করেছিলেন । এই সময় থেকেই কবিতা, নাটক গল্প লিখতেন । পরবর্তীকালে তিনি থাকতেন উত্তর ২৪ পরগণার ব্যারাকপুরে 

## চলচ্চিত্রকর্ম
চলচ্চিত্রের প্রতিই তার আকর্ষণ ছিল বেশি । ১৯৭৫ সালে মুক্তি পায় তার প্রথম ছবি শেষরক্ষা । এরপর দিবারাত্রির কাব্য, লালকুঠি, দৌড় এবং অন্বেষন মুক্তি পায় । ছোটদের জন্য তার চলচ্চিত্র লালকমল নীলকমল জনপ্রিয়তা পেয়েছিল । 

শঙ্কর ভট্টাচার্য শ্রেষ্ঠ পরিচালক হিসাবে ১৯৭৯ খ্রিষ্টাব্দে এআইসিএ -র পুরস্কার লাভ করেন দৌড় ছবির জন্য । 

## তথ্যসূত্র


## বহি:সংযোগ

বিষয়শ্রেণী:বাঙালি চলচ্চিত্র পরিচালক
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:১৯৩৪-এ জন্ম
বিষয়শ্রেণী:২০০০-এ মৃত্যু
সনৎকুমার ভাদুড়ী

**সনৎকুমার ভাদুড়ী** একজন বিখ্যাত বাঙালি জাদুকর এবং সাহিত্যিক । 

তিনি কলকাতার বিদ্যাসাগর কলেজে পড়াশোনা করেছিলেন । ১৯৩০ খ্রিস্টাব্দে থেকে তিনি জাদুর খেলা দেখাতে আরম্ভ করেন এবং ১৯৩৭ খ্রিস্টাব্দে তিনি পেশাদার জাদুকর হিসাবে কর্মজীবন আরম্ভ করেন । তিনি ১৯৪০ খ্রিস্টাব্দে উইজার্ড ক্লাবের সদস্যপদ পান ও ১৯৪৪-৪৫ খ্রিস্টাব্দে ক্লাবের সভাপতি নির্বাচিত হয়েছিলেন । 

তাঁর দেখানো বিখ্যাত খেলাগুলির ভিতরে ছিল আগুনের উপর দিয়ে হাঁটা, বিষ পান করা ও জীবন্ত সমাধিতে কয়েকদিন থাকা । তাঁর জাদু নাটক *অজন্তা* কলকাতায় অভিনীত হয়েছিল । নিজের আবিষ্কৃত কিছু খেলাও তাঁর প্রদর্শনীতে থাকত । তাঁর স্ত্রী মঞ্জুদেবীর সাথে দলবল নিয়ে ভারতের নানা জায়গায় খেলা দেখিয়েছেন । তিনি যোশীমঠের বাবা বৈদ্যনাথ গিরির শিষ্য ছিলেন । 

সনৎকুমার ভাদুড়ী তিনটি ভাষায় গল্প ও কবিতা লিখেছিলেন । 

## তথ্যসূত্র


বিষয়শ্রেণী:বাঙালি জাদুকর
সুধাংশু সিং দেও

**সুধাংশু সিং দেও** (জন্ম্: ১৯২৭ - মৃত্যু: ২০ জুলাই ২০০১) (ইংরেজি: Sudhanshu Singh Deo) একজন বিখ্যাত ভারতীয় ছৌ-নৃত্য শিল্পী । 

সুধাংশু সিং দেও ঝাড়খণ্ডের নিবাসী । তিনি বারো বছর বয়স থেকে ছৌ নাচ শিখতে আরম্ভ করেন । পরবর্তী কালে তিনি *রয়্যাল স্কুল অফ ছৌ ডান্স* -এর ডিন নিযুক্ত হন । তিনি ছৌ নাচকে জনপ্রিয় করার জন্য সারাজীবন চেষ্টা করেছেন । 

১৯৬৮ খ্রিষ্টাব্দে তিনি সঙ্গীত নাটক আকাদেমি পুরস্কার পান । ১৯৯১ খ্রিষ্টাব্দে ভারতের রাষ্ট্রপতি তাকে পদ্মশ্রী সম্মানে ভূষিত করেন । 

## তথ্যসূত্র


বিষয়শ্রেণী:ভারতীয় পুরুষ নৃত্যশিল্পী
বিষয়শ্রেণী:১৯২৭-এ জন্ম
বিষয়শ্রেণী:২০০১-এ মৃত্যু
এম্পায়ার অফ দ্য সান

থাম্ব|ডান|এম্পায়ার অফ দ্য সান বইয়ের ১ম সংস্করণের প্রচ্ছদ
**এম্পায়ার অফ দ্য সান** ব্রিটিশ ঔপন্যাসিক জে জি ব্যালার্ড রচিত একটি ইংরেজি উপন্যাস। দ্বিতীয় বিশ্বযুদ্ধকালীন সময়ে এক জাপানী ইন্টার্নমেন্ট ক্যাম্পে লেখকের জীবনাচারের সাথে কিছুটা কল্পনা মিশিয়ে রচিত হয়েছে উপন্যাসটি। এই উপন্যাস থেকে একটি চলচ্চিত্র নির্মিত হয়েছে যার নাম একই অর্থাৎ এম্পায়ার অফ দ্য সান। চলচ্চিত্রটি পরিচালনা করেছেন স্টিভেন স্পিলবার্গ।

## তথ্যসূত্র

বিষয়শ্রেণী:১৯৮৪-এর উপন্যাস
বিষয়শ্রেণী:আত্মজীবনীমূলক উপন্যাস
বিষয়শ্রেণী:দ্বিতীয় বিশ্বযুদ্ধের উপন্যাস
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
জে জি ব্যালার্ড

thumb|upright=1.5|জে জি ব্যালার্ড

**জেমস গ্রাহাম ব্যালার্ড** (ইংরেজি ভাষায়: James Graham Ballard) (১৫ নভেম্বর ১৯৩০ – ১৯ এপ্রিল ২০০৯)) একজন ব্রিটিশ লেখক। তিনি বিজ্ঞান কল্পকাহিনীর নবতরঙ্গের অন্যতম ব্যক্তিত্ব। তার জন্ম হয়েছিল চীনের সাংহাইয়ে। যদিও ব্যালার্ডের অনেক কথাসাহিত্য কোন বিষয়ের উপর ভিত্তি করে রচিত এবং রচনা শৈলীর দিক থেকে উত্তেজকও বটে। তবে তিনি সবচেয়ে বেশি পরিচিতি পেয়েছেন তার বিতর্কিত উপন্যাস *ক্র্যাশ* এবং আত্মজীবনীমূলক উপন্যাস এম্পায়ার অফ দ্য সান-এর জন্য। এম্পায়ার অফ দ্য সান উপন্যাসটিকে *দ্য গার্ডিয়ান* পত্রিকায় "দ্বিতীয় বিশ্বযুদ্ধ সম্পর্কে সেরা ব্রিটিশ উপন্যাস" হিসাবে বর্ণনা করা হয়েছে। এম্পায়ার অফ দ্য সান থেকে চলচ্চিত্র নির্মাণ করেছিলেন স্টিভেন স্পিলবার্গ।

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:সাংহাইয়ের ব্যক্তিত্ব
বিষয়শ্রেণী:ইংরেজ ঔপন্যাসিক
বিষয়শ্রেণী:ইংরেজ বিজ্ঞান কল্পকাহিনী লেখক
বিষয়শ্রেণী:ইংরেজ পুরুষ ছোটগল্পকার
বিষয়শ্রেণী:২১শ শতাব্দীর ইংরেজ ঔপন্যাসিক
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:২০শ শতাব্দীর নাস্তিক
বিষয়শ্রেণী:২০শ শতাব্দীর স্মৃতিকথাকার
বিষয়শ্রেণী:২১শ শতাব্দীর নাস্তিক
বিষয়শ্রেণী:২১শ শতাব্দীর প্রাবন্ধিক
বিষয়শ্রেণী:রাজতন্ত্র বিরোধী
বিষয়শ্রেণী:ইংল্যান্ডে ক্যান্সারে মৃত্যু
বিষয়শ্রেণী:ইংরেজ নাস্তিক
বিষয়শ্রেণী:ইংরেজ আত্মজীবনীকার
বিষয়শ্রেণী:ইংরেজ প্রাবন্ধিক
বিষয়শ্রেণী:ইংরেজ পুরুষ সাংবাদিক
বিষয়শ্রেণী:ইংরেজ পুরুষ ঔপন্যাসিক
বিষয়শ্রেণী:জাদুবাস্তবতাবাদ লেখক
বিষয়শ্রেণী:সারের ব্যক্তি
বিষয়শ্রেণী:প্রযুক্তির দার্শনিক
বিষয়শ্রেণী:পরাবাস্তববাদী লেখক
বিষয়শ্রেণী:পাশ্চাত্য সভ্যতার তাত্ত্বিক
বিষয়শ্রেণী:বিশ্বায়ন বিষয়ক লেখক
বিষয়শ্রেণী:লন্ডনের_কুইন_মেরি_ইউনিভার্সিটির_প্রাক্তন_শিক্ষার্থী
মঞ্জুষ দাশগুপ্ত

**মঞ্জুষ দাশগুপ্ত** (জন্ম: ১৩ আগস্ট ১৯৪২ - মৃত্যু: ১৯ জানুয়ারি ২০০৩) (ইংরেজি: Manjush Dashgupta) একজন বিখ্যাত বাঙালি কবি । 

মঞ্জুষ দাশগুপ্তের আদি নিবাস বর্তমান বাংলাদেশের চট্টগ্রামের কর্ণফুলি দাসপাড়ায় । তার বাবার নাম ধীরেন্দ্রবিজয় দাশগুপ্ত এবং মা কনকলতা দাশগুপ্ত । 
মাত্র পাঁচ বছর বয়েসেই তাকে জন্মভিটে ছেড়ে মেদিনীপুরে এসে বসবাস করতে হয় । তার পড়াশোনা আরম্ভ হয় মেদিনীপুর কলেজিয়েট স্কুলে । এরপর কলকাতা বিশ্ববিদ্যালয় থেকে অর্থনীতিতে এমএ পাস করেন । 

মঞ্জুষ দাশগুপ্তের ১৪-১৫ বছর বয়েসে প্রথম কবিতা প্রকাশিত হয় ভারতবর্ষ পত্রিকায় । তিনি কবিতার সাথে সাথে প্রবন্ধ, উপন্যাস এবং ছোটদের জন্য ছড়াও লিখেছেন । তার প্রকাশিত বইয়ের সংখ্যা ৪০টির মতো । তার রচিত উল্লেখযোগ্য বই হল *প্রথম দিনের সূর্য*, *অন্য বনভূমি*, *স্বর্গ থেকে টেলিফোন*, *ভালোবাসা যখন প্রবাসে*, *আগুনের ডানা*, *ভালো আছো ভালোবাসা* প্রভৃতি । 

## তথ্যসূত্র


বিষয়শ্রেণী:বাঙালি কবি
বিষয়শ্রেণী:১৯৪২-এ জন্ম
বিষয়শ্রেণী:২০০৩-এ মৃত্যু
চলচ্চিত্রের প্রকার

চলচ্চিত্র তত্ত্বে **প্রকার** বা **ধরন** হল চলচ্চিত্রের শ্রেণীকরণের প্রথম এবং প্রধান উপায়। যে বিষয়বস্তুর প্রেক্ষিতে চলচ্চিত্রের বর্ণনাক্রম নির্ধারিত হয় সেই প্রেক্ষিত দ্বারাই প্রকারকে সংজ্ঞায়িত করা হয়। বিষয়বস্তু, পরিপ্রেক্ষিত, পটভূমি আর অবস্থানের উপর ভিত্তি করে যেকোন সাহিত্য মাধ্যমেরই প্রকার নির্দিষ্ট করা যায়। চলচ্চিত্রেরও এরকম কিছু প্রকার রয়েছে যাদেরকে ইংরেজিতে *জন্‌রা* (genre; মূল উৎস ফরাসি genre *জঁঁর*) বলে। এই প্রকারগুলি মূলত সাধারণীকরণের মাধ্যমে করা হয়। প্রকার দিয়ে একটি চলচ্চিত্রকে সম্পূর্ণ ব্যাখ্যা করা সম্ভব নয়। একটি চলচ্চিত্র আবার একাধিক প্রকারের মধ্যে পড়তে পারে। চলচ্চিত্রের জনপ্রিয় কিছু প্রকারের মধ্যে রয়েছে রোমহর্ষক (হরর), রোমাঞ্চ, অ্যাকশন, থ্রিলার, ঐতিহাসিক, মহাকাব্যিক, রূপকথা, অপরাধ, হাস্যরসাত্নক, প্রণয়ধর্মী, ইত্যাদি।

## চলচ্চিত্রের প্রকারভেদ
সাধারণত তিনভাবে চলচ্চিত্রের প্রকারগুলি নির্ণয় করা হয়: পরিবেশ (সেটিং), ভাব (মুড) এবং বিন্যাস (ফরম্যাট)। চলচ্চিত্রের অবস্থান বা লোকেশন দ্বারা সেটিংকে বোঝানো হয়। পুরো চলচ্চিত্র জুড়ে যে আবেগকে প্রাধান্য দেয়া হয়েছে তার মাধ্যমে ভাবকে সংজ্ঞায়িত করা হয়। চলচ্চিত্রটি নির্দিষ্ট ধরনের প্রযুক্তি বা যন্ত্রপাতি ব্যবহার করে তৈরি হতে পারে বা নির্দিষ্ট কোনওভাবে উপস্থাপিত হতে পারে, একে বলে বিন্যাস (ফরম্যাট বা ম্যানার)।

এখানে সুপরিচিত এবং জনপ্রিয় কিছু প্রকার উল্লেখ করা হল। এগুলো আবার উপপ্রকারে বিভক্ত করা হয়। অথবা দুইটি প্রকার মিলে সংকর প্রকার (হাইব্রিড জনরা) তৈরি করতে পারে।

### পরিবেশ অনুযায়ী প্রকারভেদ
* অপরাধধর্মী বা অপরাধমূলক চলচ্চিত্র 
* রূপকথাধর্মী বা রূপকথামূলক চলচ্চিত্র
* নোয়ার চলচ্চিত্র
* ঐতিহাসিক চলচ্চিত্র
* সঙ্গীতধর্মী চলচ্চিত্র
* কারাগার বিষয়ক চলচ্চিত্র;
* বিজ্ঞান কল্পকাহিনীমূলক চলচ্চিত্র: 
* ক্রীড়াধর্মী চলচ্চিত্র: 
* যুদ্ধবিষয়ক চলচ্চিত্র: 
* ওয়েস্টার্ন চলচ্চিত্র:
* ইরানী চলচ্চিত্র বাংলা এক্সপ্লেইনিং

## বহিঃসংযোগ

* Genres of film  at the Internet Movie Database
* An Introduction to Genre Theory by Daniel Chandler

বিষয়শ্রেণী:চলচ্চিত্রের ধরন
বিষয়শ্রেণী:চলচ্চিত্র তত্ত্ব
বিষয়শ্রেণী:চলচ্চিত্রগ্রহণশিল্প
বিষয়শ্রেণী:ধারা
বিষয়শ্রেণী:বর্গ (সৃষ্টিকর্মের প্রকার)
পিক্সেল

থাম্ব|পিক্সেল ব্যবহার করে কানাডার পতাকা পিক্সেল ব্যবহারের একটি উদাহরণ
**পিক্সেল** () বলতে কোন গ্রাফিক ছবির ক্ষুদ্রতম অংশ বা বিন্দুকে বোঝায়। পিক্সেলের হিসাব থেকে ছবি বিষয়ক যাবতীয় কাজ করা হয়। বর্তমানে বহুল ব্যবহৃত ডিজিটাল ক্যামেরার কারণে এই পিক্সেল শব্দটি খুব বেশি উচ্চারন হচ্ছে। ১.৩ মেগা পিক্সেল মানে ১ ৩০০ ০০০ পিক্সেল এর সমন্বয়ে তৈরি হওয়া ছবি। যেহেতু ডিজিটালি ছবির মাপ থাকে ৪:৩ সুতরাং ১.৩ মেগা পিক্সেলের ছবি তে ১২৮০ x ৯৮০ এই রেশিওতে পিক্সেল থাকবে।

এটি ছবির ক্ষুদ্রতম একক যার অভ্যন্তরে আর কোন ভগ্নাংশ নেই;অর্থাৎ পিক্সেল ছবির অতি ক্ষুদ্র অংশের প্রতিনিধিত্ব করে।প্রত্যেক পিক্সেলের নিজস্ব অবস্থান বা খুঁজে পাওয়ার ঠিকানা রয়েছে বলা যায়।কারণ পিক্সেলের অবস্থান নির্দিষ্ট স্থানাঙ্কের সাথে সম্পর্কযুক্ত।কারণ পিক্সেল সাধারণত দ্বি-মাত্রিক তলে সাজানো থাকে এবং ডট বা চারকোণা আকৃ্তির হয় যার প্রতিটি অবস্থানের আলাদা স্থানাঙ্ক(co-ordinate) থাকে। প্রত্যেক পিক্সেল মূল ছবির একটি নমুনা;পিক্সেল যত ছোট হয় তা তত বেশি নির্ভূলভাবে একটি ছবির প্রতিনিধিত্ব করে।

পিক্সেলের প্রাবল্য (intensity) একটি চলরাশি। রঙিন ছবির প্রতিটি পিক্সেলে রঙ সম্পর্কিত তিন বা চারটি চলকের মান থাকতে পারে। লাল-সবুজ-নীল কিংবা সায়ান-ম্যাজেন্টা-হলুদ-কালো।

## মেগাপিক্সেল
থাম্ব|pixel art
মেগা পিক্সেল ডিজিটাল ছবির বর্ণনার একক। মেগা = ১০০০,০০০ আর পিক্সেল হল রেজুলেশনের একক। ৮০০x৬০০ (৪৮০০০০=০.৪৮ মে. পি.)পিক্সেল মানে ঐ ছবিতে প্রতি ইঞ্চিতে অনুভুমিক ভাবে ৮০০ এবং লম্ব ভাবে ৬০০ পিক্সেল আছে।মেগাপিক্সেল শব্দটি কোন ছবিতে পিক্সেলের সংখ্যার জন্যই কেবল ব্যবহার করা হয় না।এটি ডিজিট্যাল ক্যামেরার ছবির ক্ষুদ্রতম উপাদান( sensor element)এর সংখ্যা ব্যক্ত করতে অথবা ডিজিট্যাল ছবির প্রদর্শনকারী একক (display elements of digital displays)প্রকাশ করতে ব্যবহৃত হয়। উদাহরণস্বরূপ,২০৪৮×১৫৩৬ ক্ষুদ্রতম উপাদানের সমন্বয়ে ছবি তৈরি করতে পারে এমন ক্যামেরাকে সাধারণভাবে বলা হয় "৩.১ মেগাপিক্সেল" (২০৪৮ × ১৫৩৬ = ৩,১৪৫,৭২৮)।মেগাপিক্সেল সাধারণভাবে ক্যামেরার যোগ্যতা পরিমাপক হিসেবে বিবেচনা করা হয়,যদিও অন্যান্য বিভিন্ন বিষয় ক্যামেরার গুনমান নির্ধারণ করে।পিক্সেল হিসাব করা হয় ২ টি রেসুলেশন এর গুনফল কে ১০^৬ দিয়ে ভাগ করে দশমিক এর পরের সংখ্যা পর্যন্ত নেয়া হয়।
অধিকাংশ ডিজিট্যাল ক্যামেরার সংবেদী পর্দাতে সারি সারি রং-এর প্যাটার্ন করা থাকে যেখানে লাল, সবুজ ও নীল বর্ণ, বায়ার ফিল্টার ব্যবস্থার(Bayer filter) মাধ্যমে মোজাইক করে সুসজ্জায়ন করা হয়। ফলে কোন নির্দিষ্ট পিক্সেল একটি একক প্রাথমিক রং-এর তীব্রতাই কেবল ধারণ করতে পারে।

## তথ্যসূত্র

বিষয়শ্রেণী:চিত্র প্রক্রিয়াজাতকরণ
বিষয়শ্রেণী:ডিজিটাল জ্যামিতি
বিষয়শ্রেণী:প্রদর্শন প্রযুক্তি
বিষয়শ্রেণী:কম্পিউটার গ্রাফিক্স
বিষয়শ্রেণী:কম্পিউটার গ্রাফিক্স উপাত্ত সংগঠন
বিষয়শ্রেণী:টেলিভিশন প্রযুক্তি
চুনী গোস্বামী

**চুনী গোস্বামী** (১৫ জানুয়ারি, ১৯৩৮ ― ৩০ এপ্রিল, ২০২০) একজন বিখ্যাত বাঙালি ফুটবল খেলোয়াড়। তিনি ভারতের জাতীয় দলেও খেলেছেন। ক্রিকেটার হিসেবেও তিনি সফল ছিলেন। বাংলা দলের হয়ে রনজি ট্রফি তে প্রতিনিধিত্ব করেছিলেন তিনি।

## প্রারম্ভিক জীবন
চুনী গোস্বামী বর্তমান বাংলাদেশের কিশোরগঞ্জে জন্মগ্রহণ করেন। তার আসল নাম সুবিমল গোস্বামী।

## ক্রীড়া জীবন
তিনি ১৯৪৬ থেকে ১৯৫৪ খ্রিষ্টাব্দ পর্যন্ত মোহনবাগানের জুনিয়র দলে খেলেন। ভারতীয় ফুটবলার বলাইদাস চট্টোপাধ্যায় ও বাঘা সোমকে কোচ হিসেবে পান তিনি। এরপর ১৯৫৪ থেকে ১৯৬৮ অবধি মোহনবাগানের মূল দলে খেলেন। তিনি মূলত স্ট্রাইকার পজিসনে খেলতেন। তিনি ১৯৬০ থেকে ১৯৬৪ খ্রিষ্টাব্দ অবধি মোহনবাগানের অধিনায়ক ছিলেন। এই সময়ে মোহনবাগান ডুরান্ড কাপ সহ বহু প্রতিযোগিতায় ভাল ফল করেছিল। তার ফুটবল জীবনের সবথকে বড় কৃতিত্ব ভারতের অধিনায়ক হিসাবে ১৯৬২ খ্রিষ্টাব্দে জাকার্তায় এশিয়ান গেমসের সোনা জয়। ফাইনালে ভারত দক্ষিণ কোরিয়াকে ২-১ গোলে পরাস্ত করেছিল। এছাড়া তিনি অধিনায়ক হিসাবে তেল আভিভে এশিয়া কাপের রৌপ্য পদক জয় করেছিলেন।

ফুটবল খেলা থেকে অবসর নেওয়ার পরে তিনি ক্রিকেট খেলায় মনোনিবেশ করেন এবং রঞ্জি ট্রফিতে তিনি বাংলার অধিনায়কত্ব করেন। তিনি দুবার রঞ্জি ট্রফির ফাইনাল খেলেছিলেন। তিনি ডানহাতি ব্যাটসম্যান ছিলেন এবং ডানহাতে মিডিয়াম পেস বল করতেন। তিনি ৪৬টি প্রথম শ্রেণীর ক্রিকেট ম্যাচ খেলে একটি সেঞ্চুরি সহ ১৫৯২ রান করেছিলেন। তিনি বল করে ৪৭টি উইকেটও নিয়েছিলেন।

### ১৯৫৮ [[এশিয়ান গেমস]]
হংকংয়ের বিরুদ্ধে কোয়ার্টার ফাইনালে পেনাল্টি শ্যুটআউট এ গোল করেন।

### ১৯৬২ [[এশিয়ান গেমস]]
দক্ষিণ ভিয়েতনামের বিরুদ্ধে সেমি ফাইনালে ম্যাচ জয়ী জোড়া গোল করেন।

## পুরস্কার
১৯৬৩ খ্রিষ্টাব্দে চুনী গোস্বামী অর্জুন পুরস্কার এবং ১৯৮৩ খ্রিষ্টাব্দে পদ্মশ্রী পুরস্কার পেয়েছিলেন। ২০০৫ সালে তিনি মোহনবাগান রত্ন পান।

## মৃত্যু
৩০ এপ্রিল, ২০২০ সালে ৮২ বছর বয়েসে হৃদরোগাক্রান্ত হয়ে কলকাতায় মারা যান চুনী গোস্বামী।

## তথ্যসূত্র

বিষয়শ্রেণী:বাঙালি ক্রীড়াবিদ
বিষয়শ্রেণী:বাঙালি ফুটবলার
বিষয়শ্রেণী:বাঙালি ক্রিকেটার
বিষয়শ্রেণী:১৯৩৮-এ জন্ম
বিষয়শ্রেণী:আশুতোষ কলেজের প্রাক্তন শিক্ষার্থী
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:১৯৫৮ এশিয়ান গেমসের ফুটবলার
বিষয়শ্রেণী:১৯৬২ এশিয়ান গেমসের ফুটবলার
বিষয়শ্রেণী:২০২০-এ মৃত্যু
বিষয়শ্রেণী:কলকাতার ফুটবলার
বিষয়শ্রেণী:কলকাতা থেকে আগত ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:বাংলার ক্রিকেটার
বিষয়শ্রেণী:অর্জুন পুরস্কার প্রাপক
বিষয়শ্রেণী:১৯৫৬ গ্রীষ্মকালীন অলিম্পিকের ফুটবলার
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পূর্বাঞ্চলের ক্রিকেটার
বিষয়শ্রেণী:স্টেট ব্যাংক অব ইন্ডিয়ার ক্রিকেটার
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:১৯৬২ এশিয়ান গেমসের পদক বিজয়ী
বিষয়শ্রেণী:কলকাতার শেরিফ
বিষয়শ্রেণী:ভারতীয় পুরুষ ফুটবলার
বিষয়শ্রেণী:১৯৬০ গ্রীষ্মকালীন অলিম্পিকের ফুটবলার
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
স্বত্বপত্র

থাম্ব|১৯৩৬ সালের একটি স্বত্বপত্র
বাণিজ্য বাজারেh **স্বত্বপত্র** () বলতে বিভিন্ন আর্থিক হাতিয়ার যেমন সম্ভার, যৌথ তহবিল, সসীম দায়বদ্ধ অংশীদারী, স্থাবর সম্পত্তি বিনিয়োগ ট্রাস্ট, ইত্যাদির জন্য একটি হিসাবের একক।

স্বত্বপত্র থেকে প্রাপ্ত আয়কে লভ্যাংশ বলে। যিনি স্বত্বপত্র অধিকারে রাখেন তাকে বলা হয় অংশপত্র মালিক।

কোন কোম্পানির মূলধনকে সসীম সংখ্যক সমান ভাগে ভাগ করার পর একেকটি ভাগকে স্বত্বাংশ বলা হয় এবং স্বত্বাংশের মালিকারা স্বরূপ প্রদত্ব দলিলকে বলা হয় একেকটি স্বত্বপত্র। স্বত্বপত্র মালিক এর মাধ্যমে কোম্পানির লভ্যাংশের একটি অংশ এবং কোম্পানি বিলুপ্তির বিশেষ ক্ষেত্রে কোম্পানির মূল্যের একটি অংশের অধিকারপ্রাপ্ত হন।

স্বত্বপত্র ভোটবিশিষ্ট (voting) বা ভোটহীন (non-voting) হতে পারে। ভোটভিত্তিক স্বত্বপত্রের মালিকে পরিচালকদের বোর্ডে এবং কর্পোরেট নীতিমালার ওপরে ভোট দিতে পারেন। এই ভোটাধিকার অনেক সময় স্বত্বপত্রের বাজার মূল্যকে প্রভাবিত করে। ভোটবিশিষ্ট স্বত্বপত্র প্রথম শ্রেণীর (class A)এবং ভোটহীন অংশপত্র দ্বিতীয় শ্রেণীর (class B) স্বত্বপত্র নামেও পরিচিত।

## ইংরেজি পরিভাষা
ব্রিটিশ ইংরেজি ভাষায় স্বত্বপত্রের পরিভাষা হল "Share"। শব্দটির বহুবচন রূপ shares দিয়ে সম্ভার বা স্টককে বোঝানো বর্তমানে বহুল প্রচলিত। এতটাই প্রচলিত যে shares বললে মানুষ stock-ই বোঝে।

## পরিভাষা
* বাণিজ্য বাজার - financial market
* আর্থিক হাতিয়ার - financial instrument
* সম্ভার - stock
* যৌথ তহবিল - mutual fund
* সসীম দায়বদ্ধ অংশীদারী - limited partnership
* স্থাবর সম্পত্তি বিনিয়োগ ট্রাস্ট- real estate investment trust
* হিসাবের একক - unit of account
* লভ্যাংশ - dividend
* স্বত্বপত্র মালিক - shareholder
* বিলুপ্তি - liquidation

## তথ্যসূত্র

বিষয়শ্রেণী:সমমূলধন লগ্নিপত্র
বিষয়শ্রেণী:শেয়ার বাজার
বিষয়শ্রেণী:মালিকানাস্বত্ব লগ্নীপত্র
চারুচন্দ্র কলেজ

**চারুচন্দ্র কলেজ** কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।

বিষয়শ্রেণী:কলকাতার কলেজ
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৭-এ ভারতে প্রতিষ্ঠিত
ভবানীপুর এডুকেশন সোসাইটি কলেজ

**ভবানীপুর এডুকেশন সোসাইটি কলেজ** কলকাতার ৫, লালা লাজপত রায় সরণি (এলগিন রোড)-তে অবস্থিত একটি কলেজ। এই শিক্ষাপ্রতিষ্ঠানটিতে প্রাক-স্নাতক পর্যায়ে শিক্ষাদান করা হয়। কলেজটি কলকাতা বিশ্ববিদ্যালয়ের অনুমোদিত।

## ইতিহাস

কলকাতায় বসবাসকারী গুজরাতি সম্প্রদায়ের আর্থিক এবং ভূসম্পত্তি দানের মাধ্যমে ১৯৬৬ খ্রিস্টাব্দে ভবানীপুর এডুকেশন সোসাইটি কলেজের প্রতিষ্ঠা হয়েছিল। 
প্রধানত ভারতের অন্যান্য শহরের গুজরাতি শিল্পপতি এবং ব্যবসায়ীদের অর্থানুকূল্যে কলেজের ছ-তলা ভবনটি নির্মিত হয়েছিল। ভবানীপুর গুজরাতি এডুকেশন সোসাইটি শিক্ষাপ্রতিষ্ঠানটির পরিচালনার দায়িত্বে আছে। ভারতীয় সংবিধানের ৩০ (১) ধারা মোতাবেক সংখ্যালঘু ভাষা শিক্ষা প্রতিষ্ঠানের সুবিধাগুলি সোসাইটি ভোগ করে থাকে।  
১৯২৮ খ্রিস্টাব্দে জে জে আজমিরা হাই স্কুল নামে প্রথম প্রতিষ্ঠা হয়; পরবর্তীকালে ১৯৫৮ খ্রিস্টাব্দে একটি মাধ্যমিক বিদ্যালয় হিসেবে চালু হয় এবং ১৯৬০ খ্রিস্টাব্দে উপরোক্ত সোসাইটির পরিচালনায় উচ্চমাধ্যমিক বিদ্যালয়রূপে প্রতিষ্ঠা হয়েছিল। কলেজটির নাম ছিল ভবানীপুর গুজরাতি এডুকেশন সোসাইটি কলেজ (বিজিইএস কলেজ) কিন্তু ২০০২ খ্রিস্টাব্দে ‘গুজরাতি’ শব্দটি বাদ দেওয়া হয়। এর জনপ্রিয় নাম হল ভবানীপুর কলেজ। পশ্চিমবঙ্গের ভাষাভিত্তিক সংখ্যালঘু গুজরাতিদের দ্বারা প্রতিষ্ঠিত শিক্ষাপ্রতিষ্ঠান, ভারতীয় সংবিধানের ৩০ (১) ধারায় সুরক্ষিত হলেও এখানে বছরের পর বছর জাতি-ধর্ম-ভাষা নির্বিশেষে সকল মেধাবী শিক্ষার্থীর জন্যেই উন্মুক্ত দ্বার ছিল।

## উৎসব

২০১৬ খ্রিস্টাব্দ থেকে শুরু হয়েছে কলেজের বার্ষিক সাংস্কৃতিক অনুষ্ঠান ‘উমং’; এছাড়াও রাষ্ট্রসংঘের সম্মেলনের আদলে মডেল সম্মেলনও হয়ে থাকে।

## পাঠক্রমসমূহ

### স্নাতক
কলেজে যেসব ডিগ্রি প্রদান করা হয়:
*বিকম (সাম্মানিক) ও সাধারণB.Com (Hons) & General
*বিবিএ (সাম্মানিক)
*বিএ (সাম্মানিক) ইংরেজি
*বিএ (সাম্মানিক) জার্নালিজম ও মাস কমিউনিকেশন
*বিএ (সাম্মানিক) রাষ্ট্রবিজ্ঞান
*বিএ (সাম্মানিক) সমাজবিজ্ঞান
*বিএ (সাম্মানিক) ইতিহাস
*বিএ (সাম্মানিক) বাংলা
*বিএসসি (সাম্মানিক) গণিত 
*বিএসসি (সাম্মানিক) রসায়ন 
*বিএসসি (সাম্মানিক) পদার্থবিদ্যা 
*বিএসসি (সাম্মানিক) অর্থনীতি 
*বিএসসি (সাম্মানিক) কম্পিউটার সায়েন্স 
*বিএসসি (সাম্মানিক) ইলেক্ট্রনিক্স 
*এমকম অ্যাকাউন্ট্যান্সি অ্যান্ড ফিনান্স
*এমএ ইংলিশ 
মোট পাঠক্রম : পাঁচটা বিভাগ মিলিয়ে ১৬ 
জনপ্রিয় পাঠক্রম : বিবিএ, বিএ

দ্য ভবানীপুর ডিজাইন অ্যাকাডেমি নামে একটি সহযোগী ইউনিট ডিজাইন ফান্ডামেন্টালস, ফ্যাশন, ইন্টিরিয়র, টেক্সটাইল ডিজাইন এবং ক্রিয়েটিভ আর্ট, মডেলিং, পার্সোনালিটি ডেভেলপমেন্ট এবং ফরাসি, স্প্যানিশ, চিনা ইত্যাদি বিদেশি ভাষা শিক্ষার ব্যবস্থা করেছে।

## বিশিষ্ট প্রাক্তনী

*দিলীপ সিংভি, ভারতের ধনীশ্রেষ্ঠদের মধ্যে একজন এবং সান ফার্মা সংস্থার প্রতিষ্ঠাতা
*ঋদ্ধিমা ঘোষ, টলিউড অভিনেত্রী
*নুসরাত জাহান, সাংসদ, টলিউড অভিনেত্রী 
*জিৎ, টলিউড অ্যাকশন হীরো
*বিশাল বশিষ্ঠ, টিভি অভিনেতা
*অর্চনা বিজয়া, মডেল, ভিডিয়ো জকি, টিভি এবং স্পোর্টোস সঞ্চালক
*বিপাশা বসু, বলিউড অভিনেত্রী
*নমন শ, টিভি অভিনেতা
*নিকোলেট বার্ড, বলিউড অভিনেত্রী
*অশোক টোডি, ভারতীয় শিল্পপতি, লাক্স ইন্ডাস্ট্রিজ গ্রুপের প্রধান

## আরো দেখুন
*ভারতের শিক্ষা ব্যবস্থা 
*পশ্চিমবঙ্গে শিক্ষা

## বহিঃসংযোগ
* 

## তথ্যসূত্র

বিষয়শ্রেণী:কলকাতার কলেজ
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:১৯৬৬-এ পশ্চিমবঙ্গে প্রতিষ্ঠিত
বিষয়শ্রেণী:ভারতের বাণিজ্য কলেজ
বিষয়শ্রেণী:কলকাতার বিশ্ববিদ্যালয় ও কলেজ
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ভারতের কলাবিদ্যার কলেজ
বিধাননগর কলেজ

**বিধাননগর সরকারি কলেজ** কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি পশ্চিমবঙ্গ রাষ্ট্রীয় বিশ্ববিদ্যালয় অধীনস্থ। পূর্বে কলকাতা বিশ্ববিদ্যালয় অধীনস্থ ছিলো

## ইতিহাস
## কাঠামো
## কোর্সসমূহ
এ কলেজে পশ্চিমবঙ্গ রাষ্ট্রীয় বিশ্ববিদ্যালয় এর অধীনে ৩ বছর মেয়াদি স্নাতক কোর্স ও স্নাতকোত্তর কোর্স চালূ আছে।

### স্নাতক কোর্স
* বাংলা
* ইংরেজি
* রাষ্ট্রবিজ্ঞান
* মনোবিজ্ঞান
* অর্থনীতি
* পদার্থ
* রসায়ন
* উদ্ভিদবিজ্ঞান
* প্রাণীবদ্যা
* মাইক্রোবায়োলজি
* গণিত
* ভূগোল
* পরিসংখ্যান
* নৃ -বিদ্যা

### স্নাতকোত্তর কোর্স
* মাইক্রোবায়োলজি
* প্রাণিবিদ্যা
* রসায়ন

## উল্লেখযোগ্য প্রাক্তন শিক্ষার্থী
* চন্দ্রিল ভট্টাচার্য - গায়ক, চন্দ্রবিন্দুর কবি ও কলামিস্ট

## আরও দেখুন
* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

## তথ্যসূত্র

বিষয়শ্রেণী:কলকাতার কলেজ
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সাবেক কলকাতা বিশ্ববিদ্যালয় অধিভুক্ত শিক্ষাপ্রতিষ্ঠান
বিষয়শ্রেণী:১৯৮৪-এ পশ্চিমবঙ্গে প্রতিষ্ঠিত
বিষয়শ্রেণী:কলকাতার বিশ্ববিদ্যালয় ও কলেজ
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
বিদ্যাসাগর কলেজ

**বিদ্যাসাগর কলেজ** ভারতের কলকাতার একটি উচ্চ শিক্ষাপ্রতিষ্ঠান। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ। এটি সর্বপ্রথম মেট্রোপলিটন ইনস্টিটিউশন নামে পণ্ডিত ঈশ্বরচন্দ্র বিদ্যাসাগর কর্তৃক অধুনা বিধান সরণিতে প্রতিষ্ঠিত হয় এবং এর প্রধান লক্ষ্য ছিল শিক্ষাক্ষেত্রে প্রেসিডেন্সি কলেজের সাথে প্রতিদ্বন্দ্বিতা করা। এই কলেজটি সম্ভবত দেশের প্রথম প্রাইভেট কলেজে যেটা সম্পূর্ণ ভাবে ভারতীয় দের দ্বারা পরিচালিত ছিল। ১৯২২ সালে গোটা দেশের মধ্যে এই কলেজেই প্রথম বাণিজ্য শাখা চালু করা হয়।

## ইতিহাস

তৎকালীন ভারতের রাজধানী শহর কলিকাতার অন্যতম শ্রেষ্ঠ শিক্ষাপ্রতিষ্ঠান হিসাবে আত্মপ্রকাশ করেছিল আজকের বিদ্যাসাগর কলেজ। ১৮৭২ সালে পণ্ডিত ঈশ্বরচন্দ্র বিদ্যাসাগর কর্তৃক প্রতিষ্ঠিত হয় দেশের অন্যতম প্রথম এই বেসরকারি কলেজটি, এর নাম ছিল মেট্রোপলিটন ইন্সটিটিউশন ১৯১৭ খ্রিষ্টাব্দে তৎকালীন এই কলেজের অধ্যক্ষ সারদারঞ্জন রায় প্রতিষ্ঠাতা'র নামানুসারে এবং ঠাকুরদাস বন্দ্যোপাধ্যায় এর প্রতি সম্মান প্রদানে এই কলেজটির নামকরণ করেন বিদ্যাসাগর কলেজ। যদিও কলেজের মাঝেই মেট্রোপলিটন ইনস্টিটিউশন নামে উচ্চমাধ্যমিক স্কুলটি একই ভাবে আজও শিক্ষা প্রদান করে চলেছে। এই কলেজটিকে ঈশ্বরচন্দ্র বিদ্যাসাগর নিজ ব্যয়েই চালাতেন। এর মাধ্যমে তিনি উচ্চশিক্ষাকে সাধারণ মধ্যবিত্ত ভারতীয়দের কাছে পৌঁছে দিয়েছিলেন। এই কলেজটির সাথে বাংলার তথা গোটা দেশের বহু ইতিহাস জড়িয়ে রয়েছে। এই কলেজে একসময় রাষ্ট্রগুরু সুরেন্দ্রনাথ সুরেন্দ্রনাথ বন্দ্যোপাধ্যায় এর মতন বিখ্যাত মানুষ শিক্ষকতা করেছেন।

## প্রাক্তনী
* স্বামী বিবেকানন্দ, দার্শনিক ও সন্ন্যাসী  
* কেশব চন্দ্র সেন, ব্রাহ্মনেতা ও সমাজ সংস্কারক
* প্রফুল্ল চন্দ্র রায়, বিজ্ঞানী 
* সত্যচরণ লাহা,প্রকৃতিবিদ ও পক্ষীবিদ
* যতীন্দ্রনাথ দাস, স্বাধীনতা সংগ্রামী  
* রাম মনোহর লোহিয়া, স্বাধীনতা সংগ্রামী  
* আনন্দ চন্দ্র আগরওয়াল, অহমিয়া সাহিত্যক  
* গণেশ মান সিং, নেপালী স্বাধীনতা সংগ্রামী ও রাজনীতিবিদ   
* প্রভাতরঞ্জন সরকার, ধর্মগুরু ও আনন্দমার্গ, প্রভাত সঙ্গীত, নব্যমানবতাবাদ, প্রগতিশীল ব্যবহারিক তত্ত্ব-এর জনক
* শরদিন্দু বন্দ্যোপাধ্যায়, ঔপন্যাসিক 
* বিশ্বনাথ মুখোপাধ্যায়, রাজনীতিবিদ 
* মান্না দে, গায়ক
* রাম সুন্দর দাস, রাজনীতিবিদ 
* ব্রজেন দাস, সাঁতারু

## তথ্যসূত্র

বিষয়শ্রেণী:কলকাতার কলেজ
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:১৮৭২-এ ভারতে প্রতিষ্ঠিত
বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান
বিষয়শ্রেণী:১৮৭২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:১৮৭২-এ প্রতিষ্ঠিত বিশ্ববিদ্যালয় ও কলেজ
মহারাজা শ্রীশচন্দ্র কলেজ

**মহারাজা শ্রীশচন্দ্র কলেজ** কলকাতার একটি কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।

## ইতিহাস
শ্রীশচন্দ্র কলেজটি ১৯৬৪ সালে প্রতিষ্ঠিত হয়। শ্যামবাজারের মহারাজ শ্রীশচন্দ্র নন্দী তার পিতা মহারাজা মনীন্দ্রচন্দ্র নন্দীর নামে একটি পুরোনো বাড়িতে শিক্ষাপ্রতিষ্ঠান গড়ে তোলেন ১৯৪১ সালে। পরবর্তী কালে সেই শিক্ষাপ্রতিষ্ঠানটি তিনটি কলেজের আকার নেয়। একই স্থানে মহারানী কাশীশ্বরী দেবী কলেজ (প্রভাতি বিভাগ), মহারাজা মনীন্দ্রচন্দ্র কলেজ (দিবা বিভাগ) ও মহারাজা শ্রীশ চন্দ্র কলেজ (সান্ধ্য বিভাগ) গড়ে ওঠে।

## তথ্যসূত্র

বিষয়শ্রেণী:কলকাতার কলেজ
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:১৯৬৪-এ পশ্চিমবঙ্গে প্রতিষ্ঠিত
বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:কলকাতার বিশ্ববিদ্যালয় ও কলেজ
কিশোরীমোহন বাগচী

**কিশোরীমোহন বাগচী** (জন্ম: ১২৭৩ বঙ্গাব্দ - মৃত্যু: ১৩৩০ বঙ্গাব্দ) (ইংরেজি: Kishorimohan Bagchi) একজন বাঙালি শিল্পদ্যোগী এবং ব্যবসায়ী। তিনি ছিলেন প্রসিদ্ধ পি. এম. বাগচী অ্যান্ড কোম্পানির প্রতিষ্ঠাতা।

তার জন্ম হয়েছিল একটি দরিদ্র পরিবারে। তার পিতার নাম নাম প্যারিমোহন বাগচী।

কিশোরী মোহন বাগচী বিদ্যালয়ের পড়াশোনা শেষ করে নতুন ব্যবসার উপায় উদ্ভাবনে আত্মনিয়োগ করেন। তিনি বিদেশী লেখার কালির রমরমা দেখে স্বদেশী কালি উদ্ভাবনের জন্য দৃঢ়প্রতিজ্ঞ হন এবং বিদেশী কালির মত কিন্তু দামে সস্তা কালি আবিষ্কারে সমর্থ হন। প্রতিষ্ঠিত কালির ব্যবসায়ীদের সাথে প্রতিযোগিতায় তাকে অনেক বাধাবিঘ্নের সম্মুখীন হতে হয়েছিল। তবে ধীরে ধীরে তিনি সরকার, রেলওয়ে এবং বিভিন্ন স্বায়ত্বশাসনাধীন প্রতিষ্ঠানগুলিতে তিনি কালি সরবরাহ করতে সমর্থ হন। কালির ব্যবসায়ে প্রভৃত অর্থ লাভ করার পর তিনি নিজের ব্যবসা আরো প্রসারিত করেন এবং শীলমোহর, রবারস্ট্যাম্প, পঞ্জিকা, পুষ্পসার প্রভৃতির ব্যবসা আরম্ভ করে এবং *পঞ্জিকা প্রকাশনা* করে উন্নতি লাভ করেন।

কিশোরী মোহন খুব পিতৃভক্ত ছিলেন এবং পিতার স্মরণে তিনি নিজের ব্যবসা প্রতিষ্ঠানের নাম পি.এম.বাগচী কম্পানি রাখেন।

১৩৩০ বঙ্গাব্দে ৫৭ বছর বয়সে কিশোরী মোহন বাগচীর মৃত্যু হয়।

## তথ্যসূত্র


বিষয়শ্রেণী:বাঙালি ব্যবসায়ী
বিষয়শ্রেণী:বাঙালি শিল্পদ্যোগী
কিরণ সেন

**কিরণ সেন** (জন্ম: ১২৯৮ (?) বঙ্গাব্দ - মৃত্যু: ৯ চৈত্র ১৩৭০ বঙ্গাব্দ) (ইংরেজি: Kiran Sen) একজন বিখ্যাত চক্ষু চিকিৎসক ।

তিনি বিদেশ থেকে এফ.আর.সি.এস উপাধি অর্জন করে চক্ষু চিকিৎসক হিসাবে কলকাতার বিভিন্ন মেডিকেল কলেজের সাথে যুক্ত ছিলেন । ১৯৫৭ খ্রিষ্টাব্দে মেডিকেল কলেজের ইম্যারিট্যাস্ প্রফেসর নিযুক্ত হয়েছিলেন । তার প্রচেষ্টাতেই চক্ষু সংক্রান্ত গবেষণাকেন্দ্র *ইনস্টিটিউট অফ অফ‌্‌থ্যালমোলজি* গঠিত হয়েছিল । তিনি এই বিভাগের প্রথম পরিচালক ছিলেন । 

তিনি *ইন্ডিয়ান অ্যাকাডেমি অফ মেডিকেল সায়েন্সের* ফেলো এবং *চিত্তরঞ্জন সেবাসদনের* সম্পাদকের দায়িত্ব পালন করেছিলেন । 

## তথ্যসূত্র


বিষয়শ্রেণী:বাঙালি চিকিৎসক
নিউ আলিপুর কলেজ

**নিউ আলিপুর কলেজ** হল ভারতের পশ্চিমবঙ্গ রাজ্যের কলকাতা শহরের নিউ আলিপুর অঞ্চলে অবস্থিত একটি সরকারি স্নাতক মহাবিদ্যালয়। এই মহাবিদ্যালয়টি ১৯৬৩ সালে প্রতিষ্ঠিত এবং কলকাতা বিশ্ববিদ্যালয় কর্তৃক অনুমোদিত।

## বিভাগ
; বিজ্ঞান
*রসায়ন, পদার্থবিদ্যা, গণিত, কম্পিউটার বিজ্ঞান, উদ্ভিদবিদ্যা, প্রাণিবিদ্যা, নৃতত্ত্ব, ইলেকট্রনিকস্‌।

; কলা ও বাণিজ্য
* বাংলা, ইংরেজি, সংস্কৃত, ইতিহাস, ভূগোল, রাষ্ট্রবিজ্ঞান, দর্শন, অর্থনীতি, শিক্ষাবিজ্ঞান, সাংবাদিকতা ও গণসংযোগ, বাণিজ্য।

## মান-নির্ধারণ
নিউ আলিপুর কলেজ বিশ্ববিদ্যালয় মঞ্জুরি কমিশন কর্তৃক স্বীকৃত। সাম্প্রতিক কালে, ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই মহাবিদ্যালয়টিকে  A শ্রেণিতে উন্নীত করেছে।
## আরও দেখুন
* ভারতের শিক্ষা ব্যবস্থা
* পশ্চিমবঙ্গে শিক্ষা

## তথ্যসূত্র

## বহিঃসংযোগ
*www.newaliporecollege.ac.in

বিষয়শ্রেণী:কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান
বিষয়শ্রেণী:কলকাতার বিশ্ববিদ্যালয় ও কলেজ
বিষয়শ্রেণী:কলকাতার কলেজ
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:১৯৬৩-এ পশ্চিমবঙ্গে প্রতিষ্ঠিত
বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
ভারতের প্রধানমন্ত্রী

**ভারতের প্রধানমন্ত্রী**, ভারতের সংবিধান অনুযায়ী সরকারের প্রধান, মন্ত্রিপরিষদের প্রধান এবং রাষ্ট্রপতির প্রধান উপদেষ্টা তথা সংসদে সংখ্যাগরিষ্ঠ দলের নেতা।

## ভারতের রাজনীতি

## ভারতের প্রধানমন্ত্রীদের তালিকা

* £ পদে পুনর্বহাল হয়েছেন
* 💀 পদে আসীন থাকাকালীন দেহত্যাগ করেছেন অথবা নিহত হয়েছেন
* $ পদত্যাগ করেছেন
* € অনাস্থা প্রস্তাব-এর ভিত্তিতে রাষ্ট্রপতি কর্তৃক অপসারিত হয়েছেন

* অন্তর্বর্তী - শ্রী গুলজারি লাল নন্দা প্রধানমন্ত্রী ছিলেন নাকি ভারপ্রাপ্ত প্রধানমন্ত্রী ছিলেন, তা বিতর্কের বিষয়। সংবিধানে ভারপ্রাপ্ত প্রধানমন্ত্রীর কোনো পদ নেই। শ্রী নন্দা ভারতের প্রধানমন্ত্রী হিসেবেই শপথ নিয়েছিলেন। অন্যদিকে, সংবিধানে একজন ভারপ্রাপ্ত রাষ্ট্রপতির বিধান আছে যিনি রাষ্ট্রপতির দায়িত্ব পালন করেন। তাই সাংবিধানিক বিশেষজ্ঞ ও ইতিহাসবিদরা এখন একমত যে, শ্রী নন্দা ভারতের দ্বিতীয় ও চতুর্থ প্রধানমন্ত্রী।
* ♥ পদে পুনর্বহাল হয়েছেন
* ♠ পদে আসীন থাকাকালীন দেহত্যাগ করেছেন অথবা নিহত হয়েছেন
* ♣ পদত্যাগ করেছেন
* ♦ অনাস্থা প্রস্তাব-এর ভিত্তিতে রাষ্ট্রপতি কর্তৃক অপসারিত হয়েছেন।

## আরও দেখুন
* ভারতের প্রধানমন্ত্রীদের তালিকা
* ভারতের রাষ্ট্রপতি
* ভারতের উপরাষ্ট্রপতি
* জাতীয় নিরাপত্তা উপদেষ্টা (ভারত)

## তথ্যসূত্র

## বহিঃসংযোগ
* The Prime Minister of India (অফিসিয়াল সাইট) - ইংরেজি মূলপাঠ
* Former Prime Ministers of India (অফিসিয়াল সাইট) - ইংরেজি মূলপাঠ

বিষয়শ্রেণী:ভারতের প্রধানমন্ত্রী
বিষয়শ্রেণী:ভারত সরকার
বিষয়শ্রেণী:ভারতের সংসদ
বিষয়শ্রেণী:এশিয়ার সরকার প্রধান
বিষয়শ্রেণী:১৯৪৭-এ ভারতে প্রতিষ্ঠিত
ইউরির রাত্র

**ইউরির রাত্র** (Yuri's Night) ১৯৬১ সালের ১২ এপ্রিল মহাকাশে প্রথম মানুষ ইউরি গ্যাগারিনের যাত্রা এবং ১২ই এপ্রিল ১৯৮১ সালে মহাকাশে প্রথম স্পেশ সাটল প্রেরণকে স্মরণ করতে প্রতি বছর ১২ এপ্রিল আন্তর্জাতিক ভাবে পালিত একটি দিন। ২০০৪ সালে বিশ্বের প্রায় ৩৪টি দেশে ৭৫টি আলাদা অনুষ্ঠান আয়োজিত হয়। ২০১১ সালে সাতটি মহাদেশের ৭৫টি দেশে ৫৬৭টি অনুষ্ঠান আয়োজনের মধ্য দিয়ে ইউরির রাত্র উদযাপিত হয়। ইউরির রাত্রকে প্রায়ই "**বিশ্ব মহাকাশ পার্টি**" বলে উল্লেখ করা হয়।

## উদ্দেশ্য
ইউরির রাত্রের উদ্দেশ্য হল মহাকাশ অভিযান নিয়ে জনগণের আগ্রহ বৃদ্ধি করা এবং নতুন অভিযাত্রী প্রজন্ম গড়ে তোলা। মহাকাশ দ্বারা প্রভাবিত শৈল্পিক দৃষ্টিভঙ্গি এবং বার্ষিক আয়োজন ও শিক্ষামূলক কর্মসূচির বৈশ্বিক নেটওয়ার্ক গঠনের মধ্য দিয়ে ইউরির রাত্র তরুণদের নিয়ে বৈশ্বিক সম্প্রদায় সৃষ্টি করে যারা দ্বায়িত্ববান নেতৃত্ব ও উদ্ভাবক তৈরি করার মাধ্যমে মহাকাশ অভিযানের ভবিষ্যৎ গঠনে সংকল্পবদ্ধ।

## ইতিহাস
লরেট্টা হিডালগো হোয়াইটসাইডস, জর্জ টি. হোয়াইটসাইডস, ও ট্রিশ গার্নার মিলে ইউরির রাত্র প্রতিষ্ঠা করেন। প্রথম ইউরির রাত্র উদযাপিত হয় ২০০১ সালের ১২ এপ্রিল, ভস্টক ১ উৎক্ষেপণের ঠিক ৪০ বছর পর। ১৯৬২ সাল থেকে ১২ এপ্রিল দিনটি রাশিয়ায় (সাবেক সোভিয়েত ইউনিয়ন) কসমোনটকস দিবস () হিসেবে পালন করা হত, এবং ২০১১ সাল থেকে বিশ্বব্যাপী আন্তর্জাতিক মানব মহাকাশ যাত্রা দিবস হিসেবে পালন করা হচ্ছে।

## চিত্রশালা

 

## তথ্যসূত্র

বিষয়শ্রেণী:বার্ষিকী
বিষয়শ্রেণী:এপ্রিল উদ্‌যাপন
বিষয়শ্রেণী:মানব মহাকাশ যাত্রা
বিষয়শ্রেণী:আন্তর্জাতিক অলাভজনক সংগঠন
বিষয়শ্রেণী:বিজ্ঞানের স্মৃতিচারণ
বিষয়শ্রেণী:স্পেস শাটল কর্মসূচি
সেচ

thumb|
**সেচ** হল জমিতে ফসল ফলানোর জন্য কৃত্রিমভাবে মাটিতে পানি দেওয়ার ব্যবস্থা। বিজ্ঞানসম্মত উপায়ে পানি বিভিন্ন উৎস হতে শষ্যের জন্য উত্তম পানি সংগ্রহ ও সংরক্ষণ পূর্বক কৃত্রিম প্রক্রিয়ায় নিয়ন্ত্রিতভাবে শষ্যের সার্বিক প্রয়োজনে চাহিদা অনুযায়ী নির্দিষ্ট সময়ে কৃষি ক্ষেত্রের সরবরাহ করাকে বিজ্ঞানসম্মত বা বৈজ্ঞানিক সেচ বলে।স্বল্প বৃষ্টি এবং অনাবৃষ্টির সময় পানির অভাবে ফসল উৎপাদন যাতে বাধাগ্রস্থ না হয় সেজন্য গাছের বৃদ্ধি নিশ্চিত করতে কৃত্রিমভাবে জমিতে এই পানি সরবরাহ করা হয়। এই পানি সরাসরি  নদী, প্রাকৃতিক জলাশয়, বাঁধ দিয়ে তৈরি কৃত্রিম জলাশয় কিংবা গভীর নলকূপ থেকে উত্তোলনের মাধ্যমে সংগ্রহ করে কিংবা কৃত্রিম খাল খনন করে পানি প্রবাহ নিয়ন্ত্রণের মাধ্যমে সরবরাহ করা হয়ে থাকে।

## সেচের ধরন
সেচ বেশ কয়েকভাবে দেয়া সম্ভব। উৎসেচকের মাধ্যমে জলাধার বা উৎস থেকে জমিতে পানি সরবরাহ করা হচ্ছে সবচেয়ে প্রচলিত মাধ্যম। এছাড়াও ছোট বাগান এবং বাড়ির লনের মত ছোট জায়গায় উচ্চ চাপে স্প্রিংলারের মাধ্যমে ছিটিয়ে দিয়ে কিংবা জলপাত্র বা ঝাঁঝরি থেকে জল ঢেলেও সেচ দেয়া হয়ে থাকে।

সেচের বিভিন্ন পদ্ধতি রয়েছে। যেমন:প্লাবন সেচ,নালা সেচ,বৃত্তাকার সেচ,ফোয়ারা সেচ, বর্ডার সেচ,পেরেনিয়াল সেচ প্রভৃতি।

বিষয়শ্রেণী:কৃষি
বিষয়শ্রেণী:সেচ
বিষয়শ্রেণী:কৃষিবিদ্যা
বিষয়শ্রেণী:পানি-বিষয়ক পরিবেশগত বিষয়
বিষয়শ্রেণী:ভূমি ব্যবস্থাপনা
বিষয়শ্রেণী:পানি ব্যবস্থাপনা
কুমিল্লা সদর দক্ষিণ উপজেলা

**সদর দক্ষিণ উপজেলা** বাংলাদেশের কুমিল্লা জেলার একটি প্রশাসনিক এলাকা।

## অবস্থান ও আয়তন
কুমিল্লা জেলার পূর্ব-মধ্যাংশে কুমিল্লা সদর দক্ষিণ উপজেলার অবস্থান। এ উপজেলার উত্তরে কুমিল্লা আদর্শ সদর উপজেলা, দক্ষিণে লালমাই উপজেলা, চৌদ্দগ্রাম উপজেলা ও নাঙ্গলকোট উপজেলা, পূর্বে ভারতের ত্রিপুরা, পশ্চিমে বরুড়া উপজেলা। কুমিল্লা সদর দক্ষিণ উপজেলার মূল প্রশাসনিক ভবনটি পদুয়ার বাজার বিশ্বরোড থেকে ২ কিলোমিটার পূর্বে ঢাকা-চট্টগ্রাম মহাসড়কের দক্ষিণ পাশে শ্রীমন্তপুর গ্রামে অবস্থিত।

## প্রশাসনিক এলাকা
thumb|কুমিল্লা সদর দক্ষিণ উপজেলার মৌজা জিওকোড ম্যাপ

কুমিল্লা সদর দক্ষিণ উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কুমিল্লা সদর দক্ষিণ থানার আওতাধীন।

;ইউনিয়নসমূহ:
* ১নং বিজয়পুর
* ২নং চৌয়ারা
* ৩নং গলিয়ারা উত্তর
* ৩নং গলিয়ারা দক্ষিণ
* ৪নং বারপাড়া
* ৫নং জোড়কানন পশ্চিম
* ৬নং জোড়কানন পূর্ব

## ইতিহাস

## জনসংখ্যার উপাত্ত

## খাল ও নদী
এই উপজেলার নদীগুলো হলঃ ডাকাতিয়া, পুরনো ডাকাতিয়া-ছোট ফেনী। আর উল্লেখযোগ্য খালগুলো যথাক্রমে গুইঙ্গাজুরি, সোনাইছড়ি ইত্যাদি।

## শিক্ষা
এই উপজেলাতেই কুমিল্লা বিশ্ববিদ্যালয় অবস্থিত।

## দর্শনীয় স্থান
* ময়নামতি ঢিবি ২খ

## উল্লেখযোগ্য ব্যক্তিত্ব
*আ হ ম মোস্তফা কামাল, মেডিকেল সোসাইটি  ক্লাব এর সদস্য। অর্থ মন্ত্রী, বর্তমান সংসদ সদস্য। 
*ডাঃ জাহিদ হাসান,মেডিকেল সোসাইটি ক্লাব এর সদস্য।বর্তমান সরকারি চাকুরীজীবী।
*মনিরুল হক চৌধুরী, সাবেক সংসদ সদস্য 

## জনপ্রতিনিধি

## তথ্যসূত্র

## বহিঃসংযোগ
* 

বিষয়শ্রেণী:কুমিল্লা জেলার উপজেলা
বিষয়শ্রেণী:কুমিল্লা সদর দক্ষিণ উপজেলা
দুবাই আমিরাত

thumbnail|দুবাইয়ের আকাশচিত্র
**দুবাই আমিরাত** সংযুক্ত আরব আমিরাতের একটি আমিরাত। এটি আরব আমিরাতের সাতটি প্রদেশের মধ্যে একটি প্রদেশ। এটি পারস্য উপসাগরের দক্ষিণ তীরে আরব উপদ্বীপে অবস্থিত। ১৮৩৩ সাল থেকে আল মাকতুম পারিবার দুবাই শাসন করে আসছে। দুবাইয়ের বর্তমান শাসক হলেন মুহাম্মদ বিন রশীদ আল মাকতুম, পাশাপাশি তিনি সংযুক্ত আরব আমিরাতের প্রধানমন্ত্রী ও উপ-রাষ্ট্রপতির দায়িত্বও পালন করছেন। দুবাইয়ের প্রধান রাজস্ব আয় হচ্ছে পর্যটন, রিয়েল এস্টেট এবং অর্থনৈতিক সেবা। দুবাইয়ের ৩৭ বিলিয়ন ডলারের অর্থনীতিতে তেল এবং প্রাকৃতিক গ্যাস হতে রাজস্ব আসে ৬% এর ও কম।

## দুবাইয়ের শাসক

* ৯ জুলাই ১৮৩৩ – ১৮৩৬ শেখ ওবেইদ বিন সাইদ বিন রশিদ (মৃ. ১৮৩৬)
* ৯ জুলাই ১৮৩৩ – ১৮৫২ শেখ মাকতুম বিন বুত্তি বিন সুহাইল (মৃ. ১৮৫২)
* ১৮৫২ – ১৮৫৯ শেখ সাঈদ বিন বুত্তি (মৃ. ১৮৫৯)
* ১৮৫৯ – ২২ নভেম্বর ১৮৮৬ শেখ হাশের বিন মাকতুম (মৃ. ১৮৮৬)
* ২২ নভেম্বর ১৮৮৬ – ৭ এপ্রিল ১৮৯৪ শেখ রশিদ বিন মাকতুম (মৃ. ১৮৯৪)
* ৭ এপ্রিল ১৮৯৪ – ১৬ ফেব্রুয়ারি ১৯০৬ শেখ মাকতুম বিন হাশের আল মাকতুম (মৃ. ১৯০৬)
* ১৬ ফেব্রুয়ারি ১৯০৬ – নভেম্বর ১৯১২ শেখ বুত্তি বিন সুহাইল আল মাকতুম (১৮৫১–১৯১২)
* নভেম্বর ১৯১২ – সেপ্টেম্বর ১৯৫৮ শেখ সাঈদ বিন মাকতুম বিন হাশের আল মাকতুম
* সেপ্টেম্বর ১৯৫৮ – ৭ অক্টোবর ১৯৯০ শেখ শিদ বিন সাঈদ আল মাকতুম (১৯১২–১৯৯০)
* ৭ অক্টোবর ১৯৯০ – ৪ জানুয়ারি ২০০৬ শেখ মাকতুম বিন রশিদ আল মাকতুম (ca. ১৯৪৩–২০০৬)
* ৪ জানুয়ারি ২০০৬  শেখ মোহাম্মদ বিন রশিদ আল মাকতুম (জ. ১৯৪৯)

## আরও দেখুন
* দুবাই আন্তর্জাতিক ক্রিকেট স্টেডিয়াম

## তথ্যসূত্র

## বহিঃসংযোগ

*
*Dubai.ae  – Dubai Government official website


বিষয়শ্রেণী:পারস্য উপসাগর
বিষয়শ্রেণী:সংযুক্ত আরব আমিরাতের জনবহুল উপকূলীয় স্থান
বিষয়শ্রেণী:ইসলামি রাজতন্ত্র
বিরল ধাতু

যেসব ধাতুকে আকরিক থেকে নিষ্কাশন করা কঠিন এবং যেগুলি বাণিজ্যিকভাবে খুবই দামী, সেগুলিকে **বিরল ধাতু** () বলা হয়।

রাসায়নিকভাবে বিরল ধাতুগুলি অন্যান্য মৌলিক পদার্থের চেয়ে কম বিক্রিয়াশীল হয়। এগুলি সাধারণত নরম ও স্থিতিস্থাপক হয় এবং এদের হাল্কা আভা বা ঔজ্জ্বল্য আছে। ঐতিহাসিকভাবে বিরল ধাতুগুলিকে মুদ্রা হিসেবে ব্যবহার করা হত। কিন্তু বর্তমানে এগুলিকে শিল্পবাণিজ্য ও বিনিয়োগের পণ্য হিসেবে ব্যবহার করা হয়। যেমন সোনা, রূপা, প্লাটিনাম ও প্যালাডিয়াম এগুলির প্রতিটির একটি আই এস ও ৪২১৭ মুদ্রা কোড আছে।

সবচেয়ে পরিচিত বিরল ধাতুগুলি হল সোনা ও রূপা। এগুলি শিল্প, গহনা ও মুদ্রা তৈরিতে ব্যবহার করা হয়। এছাড়াও প্লাটিনাম দলের ধাতুগুলিকে বিরল ধাতু হিসেবে গণ্য করা হয়। যেমন রুথেনিয়াম, রোডিয়াম, প্যালাডিয়াম, অসমিয়াম, ইরিডিয়াম ও প্লাটিনাম। এদের মধ্যে প্লাটিনামকে পণ্য হিসেবে বাণিজ্যে ব্যবহার করা হয়।  শুধু ব্যবহারিক দিক নয়, বরং বিনিয়োগে ও সম্পদের ধারক হিসেবে বিরল ধাতুর চাহিদা আছে। ঐতিহাসিকভাবে সাধারণ শিল্পজাত ধাতুর চেয়ে বিরল ধাতুগুলির বাজারদর অনেক বেশি।

বিষয়শ্রেণী:ধাতু